Številka: 478-117/2023/57 (164-11)

Datum: 30. 10. 2023

Republika Slovenija, Ministrstvo za notranje zadeve, Štefanova 2, Ljubljana, v skladu z 51. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) in 16. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NEZAVEZUJOČE INFORMATIVNO ZBIRANJE PONUDB – TRŽNO RAZISKAVO**

1. **Naročnik:**

Republika Slovenija, Ministrstvo za notranje zadeve, Štefanova ulica 2, 2501 Ljubljana.

1. **Predmet:**

Predmet nezavezujočega informativnega zbiranja ponudb oziroma raziskave trga je nakup stavbnega zemljišča, primernega za izgradnjo objekta javne uprave na območju Mestne občine Koper in Občine Izola. Zemljišče naj bo komunalno opremljeno z zagotovljeno infrastrukturno povezavo do ceste ter dosegljivo s programi javnega mestnega potniškega prometa.

|  | ocenjena velikost od | do |
| --- | --- | --- |
| 1. varianta
 | 5.000,00 m2 | 10.000,00 m2 |
| 1. varianta
 | 5.000,00 m2 | 6.000,00 m2 |

1. **Rok za prejem nezavezujoče informativne ponudbe:**

Ministrstvo za notranje zadeve sprejema nezavezujoče informativne ponudbe do vključno 24. 11. 2023.

Dodatne informacije lahko dobite na Ministrstvu za notranje zadeve, Direktoratu za logistiko, Sektorju za ravnanje s stvarnim premoženjem, Štefanova ulica 2, 1501 Ljubljana, pri Snježani Barišić (tel. 01/428 51 32) oziroma Oddelku za investicije, pri Majdi de Gleria (tel. 01/428 44 73) ali na gp.mnz@gov.si s sklicem na zadevo 478-117/2023.

Šteje se, da je nezavezujoča informativna ponudba pravočasna, če na naslov: Ministrstvo za notranje zadeve, Štefanova ulica 2, 1501 Ljubljana ali gp.mnz@gov.si, in sicer s sklicem na zadevo 478-117/2023, prispe najkasneje do vključno 24. 11. 2023.[[1]](#footnote-1)

1. **Oblika in pogoji za oddajo nezavezujoče informativne ponudbe:**

Ponujena cena za nakup zemljišča mora biti izražena v EUR.

Ponudniki k nezavezujoči informativni ponudbi priložijo:

Izpolnjen in lastnoročno podpisan Obrazec št. 1, ki je priloga te objave.

Izpolnjen in lastnoročno podpisan Obrazec št. 2, ki je priloga te objave.

Kopijo osebnega dokumenta (osebna izkaznica ali potni list: velja za fizične osebe in s.p.).

Nezavezujoča informativna ponudba mora vsebovati:

* podatke o lokaciji,
* podatke o zemljiščih (ID št. stavbe, parc. številke zemljišč),
* podatke o lastniku ter podatke o kontaktni osebi (ime in priimek, telefonska številka),
* ceno,
* podatke o komunalnih priključkih.

Ponudniki pošljejo svojo nezavezujočo informativno ponudbo v zaprti kuverti, na kateri mora biti poleg naziva in naslova MNZ navedeno tudi:

Na sprednji strani kuverte:

Predmet: »ZBIRANJE NEZAVEZUJOČIH INFORMATIVNIH PONUDB – TRŽNA RAZISKAVA NAKUPA STAVBNEGA ZEMLJIŠČA«

Številka zadeve: 478-117/2023 (164-11)

Oznaka: "NEZAVEZUJOČA INFORMATIVNA PONUDBA – TRŽNA RAZISKAVA!"

Na zadnji strani kuverte: mora biti navedeno ime in priimek/naziv in naslov ponudnika.

Odpiranje nezavezujočih informativnih ponudb ne bo javno.

1. **Nezavezujoče informativne ponudbe morajo prispeti na naslov:**

Ministrstvo za notranje zadeve

Direktorat za logistiko

Štefanova ulica 2

1501 Ljubljana

ali po elektronski pošti na naslov gp.mnz@gov.si s sklicem na zadevo: 478-117/2023.

1. **Ustavitev postopka:**

Ministrstvo za notranje zadeve lahko postopek javnega zbiranja nezavezujočih informativnih ponudb kadarkoli brez obrazložitve in brez odškodninske odgovornosti ustavi.

Nika Lošić Ošlak

vršilka dolžnosti generalnega direktorja

Direktorata za logistiko

1. Rok po tretjem odstavku 51. člena Zakona o stvarnem premoženju države in samoupravnih lokalnih skupnosti, ZSPDSLS-1 (Uradni list RS, št. 11/18, 79/18 in 78/23 – ZORR) začne teči od objave na spletnem portalu državne uprave gov.si. [↑](#footnote-ref-1)